English: I couldn't agree with you more, Jack Sargeant; you make a series of very, very good points. Quite clearly, one of the reasons we've invested so many millions of pounds in the roll-out of broadband is because connectivity is absolutely essential. The idea that we continue to treat it in the UK as a luxury product and not an infrastructure is increasingly unsustainable in the modern world, and we really are driven to address that, would that we had the devolved power to do so. But it's clearly increasingly a difficulty because it isn't a luxury. People are actually socially isolated without it and disconnected from global networks and so on. So, I very much welcome a meeting with you and any other Member who wants to discuss how we can take that forward. We have just announced a digital taskforce on the economy side of it, but there is a whole pile of other things that we could do in terms of some of our public investment. I talked earlier to Adam Price about some of the issues with the public sector broadband aggregation and what we can do with that. There are lots of opportunities there in areas such as Alyn and Deeside to use the public connectivity of all of the offices for public good and for social good and for economic action. We do have some technical issues to overcome, but I'd welcome a continued conversation on that. Of course, we have the fibre-speed connectivity network in north Wales as well, and there are some real issues with how we can make sure that people can access some of the advantages that that brings. We've got the full-fibre connectivity issue that I talked about. The British Government is putting out calls for action for full fibre, and there's been a successful bid in the north-east - I get my easts and my wests mixed up - which we are very pleased to see. So, we'll be looking to see what we can do with that. As I said to Adam Price, we'll be looking to see whether we can do an all-Wales bid to match that in the future, although I am very concerned that we're not leaving behind people who are not connected at all while we full-fibre everyone else. I've also appointed Innovation Point to advise, stimulate and co-ordinate activity on 5G in Wales, as I said. And, as I said in my statement, I'm very concerned that the UK Government does the 700 MHz spectrum sale properly and we don't have the land banking that we've seen with the 4G spectrum, so, basically, we want them to put in a 'use it or lose it' category for that because in large parts of Wales, for example, 4G is not being used by the operators who bought it, and it's very frustrating to us that we can't get it back off them in the way exactly that we were talking about vacant land tax, actually: you've got an asset, and you're sitting on it, and we want to use it for public good. So, I very much welcome a conversation about how we might take that forward and, actually, with colleagues on the Conservative benches, on what you might bring to bear by way of influence with the current UK Government, because I do think it's a real issue for rural Wales here that isn't seen by people who live in the south-east bubble at all - that this kind of connectivity is very unlikely to be done by a competition-type thing in very rural Wales, and a different solution is necessary. So, we do need to work together very hard to do that, but we're very keen to work together with all of the current city deals, the North Wales Economic Ambition Board and local bodies across Wales to make sure that we do take advantage of the UK Government's programmes for full-fibre networks, and the gigabit hubs will absolutely be an essential part of that, because unless we ride that wave, then we're going to be engulfed by it. So, I very much welcome your input on this.
Welsh: Rwy'n cytuno'n hollol â chi, Jack Sargeant; rydych chi'n gwneud cyfres o bwyntiau da iawn, iawn. Yn amlwg, un o'r rhesymau yr ydym ni wedi buddsoddi cymaint o filiynau o bunnoedd i gyflwyno band eang yw oherwydd bod cysylltedd yn gwbl hanfodol. Mae'r syniad ein bod ni'n parhau i'w drin yma yn y DU fel cynnyrch moethus yn hytrach na seilwaith yn gynyddol anghynaladwy yn y byd modern sydd ohoni, ac mae gennym ni awydd gwirioneddol i fynd i'r afael â hynny, pe na byddai ond gennym y pŵer datganoledig i wneud hynny. Ond yn amlwg, mae hyn yn beth cynyddol anodd oherwydd nad rhywbeth moethus mohono. Mae pobl mewn gwirionedd yn ynysig yn gymdeithasol hebddo, ac maen nhw wedi'u datgysylltu o rwydweithiau byd-eang ac ati. Felly, byddwn yn croesawu'n fawr cael cyfarfod â chi ac unrhyw Aelod arall sy'n dymuno trafod sut y gallwn ni fwrw ymlaen â hynny. Rydym newydd gyhoeddi tasglu digidol o ran elfen yr economi ar hynny o beth, ond mae yna bentwr cyfan o bethau eraill y gallem ni ei wneud o ran ein buddsoddiad cyhoeddus. Siaradais ag Adam Price yn gynharach am rai o'r problemau o ran cydgasglu band eang y sector cyhoeddus, a beth allwn ni ei wneud am hynny. Ceir llawer o gyfleoedd mewn ardaloedd fel Alun a Glannau Dyfrdwy i ddefnyddio cysylltedd cyhoeddus yr holl swyddfeydd er lles y cyhoedd ac er lles y gymdeithas ac er mwyn gweithredu economaidd. Mae gennym ni rai materion technegol y bydd yn rhaid eu goresgyn, ond byddwn yn croesawu rhagor o drafod ar hynny. Wrth gwrs, mae gennym ni rwydwaith cysylltedd cyflymder ffeibr yn y gogledd hefyd, a cheir rhai problemau gwirioneddol o ran sut y gallwn ni sicrhau bod pobl yn gallu cael mynediad at rai o'r manteision a ddaw yn sgil hwnnw. Mae gennym y mater cysylltedd ffeibr llawn hwnnw y soniais i amdano. Mae Llywodraeth Prydain yn cyflwyno ceisiadau i weithredu ar gyfer ffeibr llawn, a chafwyd cais llwyddiannus yn y gogledd-ddwyrain - rwy'n cymysgu'r gorllewin a'r dwyrain - ac rydym yn falch iawn o weld hynny. Felly, byddwn ni'n edrych i weld beth y gallwn ni ei wneud â hynny. Fel y dywedais i wrth Adam Price, byddwn yn edrych i weld a allwn ni wneud cais Cymru gyfan i gyfateb â hynny yn y dyfodol, er fy mod i'n bryderus iawn i sicrhau nad ydym ni'n gadael pobl sydd heb unrhyw gysylltedd o gwbl ar ôl, wrth i ni gysylltu pawb arall â ffeibr llawn. Rwyf hefyd wedi penodi Innovation Point i gynghori, ysgogi a chyd-drefnu gweithgarwch ar 5G yng Nghymru, fel y soniais. Ac, fel y dywedais yn fy natganiad, rwy'n bryderus iawn fod Llywodraeth y DU yn ymdrin yn briodol â gwerthu'r sbectrwm 700 MHz ac nad ydym yn gweld y bancio tir a gafwyd â'r sbectrwm 4G, felly, yn y bôn, rydym yn dymuno iddyn nhw bennu categori 'ei ddefnyddio neu ei golli' ar gyfer hynny, oherwydd mewn rhannau helaeth o Gymru, er enghraifft, nid yw 4G yn cael ei ddefnyddio gan y gweithredwyr sydd wedi'i brynu, ac mae'n destun rhwystredigaeth fawr i ni na allwn ni fynnu ei gael yn ôl oddi wrthynt, a hynny yn union fel yr oeddem ni'n sôn am y dreth tir gwag, mewn gwirionedd: mae gennych chi ased, ac rydych yn eistedd arno, ac mae arnom ni eisiau ei ddefnyddio er budd y cyhoedd. Felly, croesawaf yn fawr iawn sgwrs am sut y gallem ni symud ymlaen â hynny, ac mewn gwirionedd, gyda chyd-Aelodau ar feinciau'r Ceidwadwyr, o ran yr hyn y gallech chi ei ysgogi drwy eich dylanwad ar Lywodraeth bresennol y DU, oherwydd rwy'n meddwl ei bod yn broblem wirioneddol i'r Gymru wledig yma, nad yw'n cael ei gweld gan bobl sy'n byw yn swigen y de-ddwyrain o gwbl - ei bod yn annhebygol iawn y byddai'r math hwn o gysylltedd yn gallu cael ei wneud ar ffurf gystadleuol yn y Gymru wledig iawn, ond ein bod ni'n awyddus i weithio gyda'r holl fargeinion dinesig presennol, Bwrdd Uchelgais Economaidd Gogledd Cymru a chyrff lleol ledled Cymru i wneud yn siŵr ein bod ni yn manteisio ar raglenni Llywodraeth y DU ar gyfer rhwydweithiau ffeibr llawn, a bydd y canolfannau gigabit yn sicr yn rhan hanfodol o hynny, oherwydd, os na wnawn ni symud gyda'r llif hwnnw, cawn ein boddi ganddo. Felly, byddwn yn croesawu eich cyfraniad chi i hyn.